Muhammad Zahir Šah
Vuosia myöhemmin Afganistanissa valtaan noussut Taliban-hallinto kaatui Yhdysvaltain hyökättyä maahan Afganistanin sodassa vuonna 2001. Monet tahot Afganistanissa toivoivat nyt Zahir Šahin palaavan maahan jo ottavan mahdollisesti myös takaisin menettämänsä kruunun. Zahir Šah palasikin Afganistaniin huhtikuussa 2002, mutta ei asettunut ehdolle maan hallituksen johtoon, vaan tuki Hamid Karzaita. Hän sai kuitenkin seremoniallisen arvonimen "Kansakunnan isä". Viimeisinä vuosinaan Zahir Šah matkusti useampaan otteeseen ulkomaille sairauksiensa hoidon takia. Zahir Šah kuoli Kabulissa 23. heinäkuuta 2007.
Aiša
Muhammedin kuoltua vuonna 632 Aiša jäi leskeksi 18-vuotiaana, eikä hänellä ollut lapsia. Hän ei osallistunut politiikkaan ennen kolmannen kalifin Uthmanin aikaa 644–656, jolloin hän oli mukana lietsomassa kapinaa kalifia vastaan. Aiša johti Uthmanin seuraajaa Alia vastaan käynyttä sotajoukkoa, mutta kärsi tappion ja joutui elämään hiljaista elämää Medinassa, missä hän kuoli 678.